|  |
| --- |
| **REPUBLICA MOLDOVA**CONSILIUL RAIONAL ŞTEFAN VODĂ |

**DECIZIE nr. 4/3**

**din 14 septembrie 2017**

Cu privirea la pregătirea economiei

şi sferei sociale a raionului Ştefan Vodă

pentru activitate în perioada de toamnă-iarnă 2017 – 2018

În scopul asigurării pregătirii eficiente a economiei raionului şi a populaţiei cu resurse energetice, servicii comunale şi condiţiilor optime de activitate stabilă în perioada de toamnă-iarnă 2017-2018;

În baza art. 43 alin.(2), art. 46 din Legea nr.436-XVI din 28 decembrie 2006 privind administraţia publică locală, Consiliul raional Ştefan Vodă **DECIDE:**

1.Se aprobă Planul de acţiuni privind pregătirea economiei şi sferei sociale a raionului Ştefan Vodă pentru activitate în perioada de toamnă–iarnă 2017-2018, conform *anexei*.

2.Se recomandă autorităţilor publice locale de nivelul întâi, întreprinderilor furnizoare de resurse energetice, servicii comunale, întreprinderilor de întreţinere a drumurilor şi asigurare cu transport, agenţilor economici din teritoriu indiferent de tipul de proprietate şi forma organizatorico-juridică:

2.1. Să asigure sub conducerea şi responsabilitatea personală a factorilor de decizie de prim rang pregătirea din timp pentru buna funcţionare a instituţiilor şi obiectivelor din subordine în sezonul rece;

2.2. Să instituie comisii pentru organizarea, monitorizarea şi controlul pregătirii către sezonul rece al anului;

2.3. Să organizeze cu regularitate cel puţin odată pe lună şedinţe de lucru în cadrul comisiilor create în scopul soluţionării problemelor referitoare la pregătirea obiectelor pentru buna funcţionare în perioada rece a anului;

2.4. Să organizeze alimentarea, fără întrerupere, cu energie electrică, gaz, energie termică, apă, alte surse energetice, la fel şi funcţionarea sistemelor de canalizare, garantarea circulaţiei libere a transportului pe drumurile publice din localităţile raionului şi pe traseul naţional;

2.5. Să întreprindă măsuri de lichidare a datoriilor existente pentru resursele energetice consumate şi serviciile comunale prestate şi să asigure din timp contractarea şi achitarea în limitele mijloacelor financiare prevăzute în bugetele locale pentru consumul de resurse energetice;

2.6. Să organizeze îndeplinirea măsurilor ce ţin de conservarea energiei şi economisirea resurselor energetice;

3. Se recomandă autorităţilor administraţiei publice locale de nivelul întâi în termen de până la 01 octombrie 2017 să examineze şi să aprobe la şedinţele Consiliilor locale planul local de acţiuni cu privire la pregătirea instituţiilor şi subdiviziunilor din subordine pentru buna funcţionare în perioada de toamnă-iarnă 2017-2018, iar primăriilor or. Ștefan Vodă, s. Olănești şi com. Purcari, să întreprindă şi măsurile respective în vederea fondării asociaţiilor proprietarilor de locuinţe privatizate şi asociaţiilor de coproprietari în condominiu;

4. Secţia administraţie publică (Aliona Muntean) va asigura publicarea pe pagina WEB a Consiliului raional informaţia despre activitatea autorităţilor publice locale şi a serviciilor respective privind pregătirea economiei raionului şi sferei sociale pentru activitate în perioada de toamnă-iarnă 2017–2018.

5.Controlul executării prezentei decizii se atribuie dlui Vasile Gherman, vicepreşedintele raionului, care va informa Consiliul raional, în termen de până la 31 decembrie 2017, despre totalurile pregătirii instituţiilor publice către perioada de toamnă-iarnă 2017-2018.

6.Prezenta decizie se aduce la cunoştinţa:

Oficiului teritorial Căuşeni al Cancelariei de Stat;

Direcţiilor şi secţiilor subordonate Consiliului raional;

Agenţilor economici vizaţi;

Primăriilor oraşului, comunelor, satelor;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei Anatolie Caliman**

**Secretarul Consiliului raional Ion Ţurcan**

**Anexa**

ladecizia Consiliului raional Ştefan Vodă

nr. 4/3 din 14.09.2017

**PLANUL DE ACŢIUNI**

**cu privire la măsurile de pregătire a economiei şi sferei sociale a raionului Ștefan Vodă**

**pentru activitate în perioada de toamnă–iarnă 2017-2018**

|  |  |  |  |
| --- | --- | --- | --- |
| **Nr. d/o** | **Denumirea acţiunilor preconizate**  | **Termenul** **executării** | **Responsabili de executare**  |
| 1 | Instituirea comisiei pentru organizarea, monitorizarea şi controlul pregătirii pentru activitate în perioada de toamnă-iarnă 2017-2018 | august 2017 | Secţia administraţie publică |
| 2 | Elaborarea şi prezentarea spre aprobare la şedinţa Consiliului raional a planului de acţiuni „Cu privire la măsurile de pregătirea economiei şi sferei sociale a raionului Ștefan Vodă pentru activitate în perioada de toamnă–iarnă | august 2017  | DCGCD |
| 3 | 3.1.Organizarea acţiunilor necesare pentru asigurarea valorificării surselor alocate la reparaţia instituţiilor publice*:* | Până la30.11.2017 | DCGCDDirecţia finanţe, |
| Conducătorii instituţiilor  |
| 3.2 .Asigurarea executării obligaţiunilor contractuale cu furnizorii de resurse energetice, prolongarea lor din timp pentru anul 2017, cu modificarea volumelor în caz de necesitate în limitele alocaţiilor prevăzute pentru acest scop, în perioada de pregătire până la finele sezonului rece | Până la 01.11.2017 |
|  | 3.3 În baza parametrilor tehnici a cazanelor din centralele termice se va determina volumul necesar de surse energetice cu prezentarea informaţiei respective Agenţiei pentru Eficienţa Energetică, inclusiv şi gradul de asigurare cu combustibil a CT pe biomasă din gestiune. | Conducătorii instituţiilor,DCGCD |
| 4 | 4.1. Realizarea măsurilor ce ţin de conservarea energiei si economisirea resurselor energetice în vederea reducerii nivelului de consum al acestora.4.2. Asigurarea alimentarei ritmice cu energie electrică, gaz,apă şi combustibil a obiectelor de importanţă vitală, precum şi a obiectelor la care această întrerupere este inadmisibilă şi vor practica utilizarea surselor autonome de energie electrică în cazuri excepţionale (procurarea ori contractarea lor); | 14.10.2017 | Conducătorii instituţiilor,DCGCD |
| Pe parcursul sezonului rece | Furnizorii de surse energeticeConducătoriiinstituţiilor publice |
| 4.3.Prezentarea informaţiei privind desfășurarea pregătirii sistemelor de încălzire a fondului locativ, obiectelor de aprovizionare cu apă şi canalizare. | Până la data de 8 a fiecărei luni | Î.M.„Apă Canal”,DCGCD (dl Danilov) |
| 4.4.Organizarea executării lucrărilor privind deservirea tehnică, iar după necesitate şi reparaţia centralelor termice şi a sistemelor de încălzire, testarea utilajului şi a sistemelor de încălzire, a branşamentelor spre CT (cu P= 0,3 MP a) de gaze naturale, verificarea utilajului metrologic, cu gaze naturale, întocmirea setului de documente ce confirmă pregătirea CT şi pentru obţinerea autorizaţiei de punere în funcţiune. Expertiza tehnică a cazanelor (Legea nr.116, art.8) şi asigurarea obligatorie a CT 4.5 Organizarea inspectării fondului locativ din blocurile cu multe nivele, indiferent de forma de proprietate, din localităţile respective privind gradul de pregătire a lor către perioada rece a anului , inclusiv realizarea măsurilor de conservare a energiei termice. | Până la 01.10.2017 | Direcţia generală educație,Conducătorii instituţiilor  |
| 14.09.2017 | Primăriile or. Ştefan Vodă, s. Olănești,s. Purcari, Talmaza,I.M. „Apă - Canal |
| 4.6 Efectuarea inventarierii încăperilor nelocuibile din blocurile locative utilizate în alte scopuri cu informarea în scris Ministerul Dezvoltării Regionale şi Construcţiilor | 11.09.2017 | Primăriileor. Şt. Vodă, s. Olăneşti,s. Purcari,  |
| 4.7. Organizarea şi monitorizarea procesului de instituire şi funcţionare a asociaţilor proprietarilor de locuinţe privatizate şi de coproprietari în condominiu.  | Până la 5.10.2017 | Direcţia economie,Primăriile or. Șt. Vodă, s. Olăneşti |
| 5. | Întocmirea şi semnarea contractelor cu agenţii economici licenţiaţi privind deservirea tehnică a utilajului CT. | 01.09.2017 | Conducătorii instituţiilor |
| 6 | Organizarea în teritoriu a cursurilor de pregătire a operatorilor, persoanelor responsabile de exploatarea obiectelor industrial periculoase, precum şi verificarea cunoştinţelor personalului implicat în exploatarea centralelor termice ce funcţionează pe gaz natural. | Până la 05.10.2017  | DCGCD |
| 7 | Executarea lucrărilor de reparaţie şi întreţinere a drumurilor publice conform programului aprobat, depozitarea materialului antiderapant şi asigurarea bunei funcţionări în timpul de iarnă. | Până la 15.10.2017,Pe parcursul sezonului | DCGCD, Agenţii economici contractaţi |
| 8 | Încheierea contractelor cu agenţii economici ce dispun de mecanisme utilizabile la curăţarea drumurilor de zăpadă. În cazurile de necesitate de mobilizat în mod operativ mecanismele contractante şi punerea lor in funcţiune. | Pe perioada de iarnă începând cu 15.10.2017 | SA „Drumuri Căuşeni” APL nivelul I |
| 9 | 9.1 Ermetizarea racordărilor de intrare în subsoluri ale reţelelor inginereşti  | Până la 15.10.2017 | DP „Apă Canal” SA”Gaz Natural Fenoza”SA Moldtelecom filiala Ştefan Vodă  |
| 9.2 Asigurarea accesului liber în raza de 50 m.l. la toate cămine de vizită prin curăţarea lor de zăpadă şi gheaţă (p.p.6;3;16 din NRS 35-04-09. 2002) | Pe parcursul perioadei de toamna-iarnă |
| 9.3 Asigurarea corespunderii canalelor de ventilare conform normativelor în vigoare şi verificarea lor | Până la 15.10.2017 | Deţinătorii spaţiului locativ şi APL nivelul I |
| 10 | Informarea Consiliul raional despre gradul de pregătire a instituţiilor bugetare, drumurilor publice către sezonul rece din anii 2017-2018 | decembrie 2017 | Comisia raională, DCGCD |